CELEX: 32014R0973
Language: et
Date: 2014-09-11 00:00:00
Title: Komisjoni rakendusmäärus (EL) nr 973/2014, 11. september 2014 , teatavate kaupade klassifitseerimise kohta kombineeritud nomenklatuuris

16.9.2014   
            
            
               ET
            
            
               Euroopa Liidu Teataja
            
            
               L 274/4
            
         KOMISJONI RAKENDUSMÄÄRUS (EL) nr 973/2014,
   11. september 2014,
   teatavate kaupade klassifitseerimise kohta kombineeritud nomenklatuuris
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 23. juuli 1987. aasta määrust (EMÜ) nr 2658/87 tariifi- ja statistikanomenklatuuri ning ühise tollitariifistiku kohta, (1) eriti selle artikli 9 lõike 1 punkti a,
   ning arvestades järgmist:
   
               (1)
            
            
               Määrusele (EMÜ) nr 2658/87 lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
            
         
               (2)
            
            
               Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
            
         
               (3)
            
            
               Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
            
         
               (4)
            
            
               On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja määruse (EMÜ) nr 2913/92 (2) artikli 12 lõike 6 kohaselt tugineda veel teatava perioodi vältel. Kõnealuseks ajavahemikuks tuleks kehtestada kolm kuud.
            
         
               (5)
            
            
               Tolliseadustiku komitee ei ole oma eesistuja poolt kindlaksmääratud ajavahemiku jooksul arvamust avaldanud,
            
         ON VASTU VÕTNUD KÄESOLEVA MÄÄRUSE:
   Artikkel 1
   Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
   Artikkel 2
   Siduvale tariifiinformatsioonile, mis ei ole kooskõlas käesoleva määrusega, võib määruse (EMÜ) nr 2913/92 artikli 12 lõike 6 kohaselt tugineda veel kolme kuu vältel pärast käesoleva määruse jõustumist.
   Artikkel 3
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. september 2014
      
         
            Komisjoni nimel
         
         
            presidendi eest
         
         
            komisjoni liige
         
         Algirdas ŠEMETA
      
   
   
      (1)  EÜT L 256, 7.9.1987, lk 1.
   
      (2)  Nõukogu määrus (EMÜ) nr 2913/92, 12. oktoober 1992, millega kehtestatakse ühenduse tolliseadustik (EÜT L 302, 19.10.1992, lk 1).
   
      LISA
      
                  Kauba kirjeldus
               
               
                  Klassifikatsioon
                  (CN-kood)
               
               
                  Põhjendus
               
            
                  (1)
               
               
                  (2)
               
               
                  (3)
               
            
                  Toode, mis koosneb umbes 1 cm pikkustest ja umbes 3 mm läbimõõduga veidi liimjatest ja kleepuvatest läbikumavatest valgetest tükkidest. Need hõljuvad soolvees, on sültja konsistentsiga ja sarnanevad välimuselt klaasnuudlitega. Toode on pakendatud jaemüügiks 250 g pakenditesse (vedelikuta netokaal 160 g).
                  Toote valmistamiseks segatakse Rivière'i titaanjuure (Amorphophallus konjac) jahu kaltsiumhüdroksiidi sisaldava veega (segu vahekord massiprotsentides: Rivière'i titaanjuure jahu 3–7, vett 93–97).
                  Seejärel segu keedetakse ja saadud geel pressitakse tootele lõpliku kuju andmiseks läbi vormi.
               
               
                  1901 90 91
               
               
                  Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, grupi 19 märkusega 2 ning CN-koodide 1901, 1901 90 ja 1901 90 91 sõnastusega.
                  Rubriigi 1901 toiduained on valmistatud püülijahust, tangudest, lihtjahust, tärklisest või linnaseekstraktist. Terminid „püülijahu” ja „lihtjahu” hõlmavad taimse päritoluga püüli- ja lihtjahu ning pulbrit mis tahes gruppi kuuluvatest taimedest, v.a kuivatatud köögiviljast (rubriik 0712) või kuivatatud kaunviljadest (rubriik 1106) (vt grupi 19 märkus 2) valmistatud püülijahu, lihtjahu või pulbrit. Rivière'i titaanjuure mugulad (terved, jahvatatud või pulbristatud) klassifitseeritakse rubriiki 1212 (vt ka kombineeritud nomenklatuuri selgitavad märkused, rubriik 1212).
                  Kuigi toode on geelitaolise konsistentsiga, ei ole see rubriigi 1302 köögiviljatoodetest saadud taimeliim või paksendaja.
                  Seepärast tuleb toode klassifitseerida CN-koodi 1901 90 91 alla.